vleis | huiskok
Archive | vleis RSS feed for this section
Rump is my gunsteling steak-snit. Ons het onlangs vir die eerste keer vark-rump oor die kole gebraai en wat 'n verrassing. Jy kan die pruime met nektariens vervang.
VARKSTEAK MET GEROOSTERDE PRUIME & TAMATIE
Tamatie se soetigheid vlei die surigheid van pruime. Steek die vuur aan of span 'n riffelpan in hiervoor.
6 varksteaks (kruisskyf of varkfilet)
6 ferm pruime, pitte uitgehaal, in wiggies
250 g rosa- of kersietamaties, gehalveer
15 ml vinkelsade, drooggerooster
15 ml koljandersade
Maak die marinade: Plaas al die marinade-bestanddele in 'n voedselverwerker of stamper en verwerk tot die sade gemaal is. Geur met sout en peper. Giet dit in 'n plat glasbak saam met die varksteaks. Marineer vir 2-3 ure of oornag in die yskas.
Maak die slaaisous: meng die heuning, asyn en olie in 'n bakkie, geur met sout en peper en klits. Hou eenkant.
Haal die steaks sowat 'n uur voor jy dit braai uit die yskas. Braai oor matige kole of in 'n riffelpan, 3-4 minute aan 'n kant. Haal van die rooster af en hou eenkant, terwyl jy die pruime en kersietamaties braai vir 2-3 minute.
Plaas die steaks, tamatie en pruime op 'n plat bord, giet die slaaisous oor en strooi die fyngekapte brandrissie oor.